
Z A P I S N I K
7. sjednice Vijeća Mjesnog odbora Staro Trnje
6. prosinca 2021.

u prostorijama Mjesnog odbora Staro Trnje, Trnjanska cesta 128, Zagreb,
s početkom u  sati

NAZOČNI ČLANOVI VIJEĆA: Jadranka Hübler, Vatroslav Miloš, Ivan Bobinac, Mladen Božić, Saša Križančić
NENAZOČNI ČLANOVI VIJEĆA: Sanja Horvatin, Luka Planinić
Predsjedava Jadranka Hübler, predsjednica Vijeća.

Zapisnik vodi: Vatroslav Miloš, potpredsjednik Vijeća.


Predsjednica konstatira da je nazočno pet (5) od ukupno sedam (7) članova Vijeća, što znači da Vijeće može pravovaljano odlučivati, te otvara 7. sjednicu Vijeća Mjesnog odbora.

Bez rasprave, jednoglasno Vijeće prihvaća tekst Zapisnika 6. sjednice Vijeća, održane 8. studenog 2021., bez izmjena. 

Na prijedlog predsjednice Vijeće jednoglasno utvrđuje

D N E V N I   R E D

1. 
Očitovanje o raspolaganju prodajom ili zadržavanjem u vlasništvu Grada Zagreba zbog realizacije potreba stanovnika Starog Trnja na k.č. 2982 k.o. Trnje na zahtjev Gradskog ureda za upravljanje imovinom, 

2. Očitovanje o raspolaganju prodajom ili zadržavanjem u vlasništvu Grada Zagreba zbog realizacije potreba stanovnika Starog Trnja na dijelu k.č. 5110/3 k.o.Trnje, a na zahtjev Gradskog ureda za strategijsko planiranje i razvoj Grada,

3. Prijedlog građenja nove biciklističke infrastrukture u Slavonskoj aveniji na potezu od Avenije Većeslava Holjevca do Avenije Marina Držića (na prijedlog vijećnika Trnjanske Savice),

4. Prijedlog o postavljanju znaka o zabrani zaustavljanja i parkiranja u zoni ulaska u to dvorište na adresi Trnjanska 140,

5. Odluka o donošenju Urbanističkog plana uređenja Savska ulica- Prisavlje,

6. Mišljenje na prijedlog Podružnice Čistoća – Zeleni otoci,

7. Pitanja i prijedlozi.

Ad 1. Očitovanje o raspolaganju prodajom ili zadržavanjem u vlasništvu Grada Zagreba zbog realizacije potreba stanovnika Starog Trnja na k.č. 2982 k.o. Trnje na zahtjev Gradskog ureda za upravljanje imovinom, 

Članovi Vijeća primili su pisani materijal uz poziv. 
U raspravi sudjeluju: Vatroslav Miloš, Saša Križančić, Sanja Horvatin
Vijeće jednoglasno donosi
ZAKLJUČAK

o očitovanju o raspolaganju prodajom ili zadržavanjem u vlasništvu Grada Zagreba zbog realizacije potreba stanovnika Starog Trnja na k.č. 2982 k.o. Trnje

1. Vijeće Mjesnog odbora Staro Trnje zaprimilo je zahtjev Gradskog ureda za upravljanje imovinom za očitovanje o raspolaganju prodajom ili zadržavanjem u vlasništvu Grada Zagreba zbog realizacije potreba stanovnika Starog Trnja na k.č. 2982 k.o. Trnje.

2. Vijeće je suglasno s raspolaganjem predmetnim zemljištem prodajom, te smatra da isto nije potrebno zadržati u vlasništvu Grada Zagreba radi zadovoljavanja potreba stanovnika Gradske četvrti.

3. Ovaj zaključak se upućuje Vijeću Gradske četvrti Trnje i Gradskom uredu za mjesnu samoupravu, Ulica grada Vukovara 56 a, 

Te 

OBRAZLOŽENJE UZ ZAKLJUČAK

o očitovanju o raspolaganju prodajom ili zadržavanjem u vlasništvu Grada Zagreba zbog realizacije potreba stanovnika Starog Trnja na k.č. 2982 k.o. Trnje

Vijeće Mjesnog odbora Staro Trnje zaprimilo je zahtjev Gradskog ureda za upravljanje imovinom za očitovanje o raspolaganju prodajom ili zadržavanjem u vlasništvu Grada Zagreba zbog realizacije potreba stanovnika Starog Trnja na k.č. 2982 k.o. Trnje.

Vijeće je suglasno s raspolaganjem predmetnim zemljištem prodajom no upozorili bismo na važnost kapacitiranja popratne infrastrukture koja bi trebala pratiti izvjesne povećane zahtjeve koje donosi gradnja novih stambenih i drugih objekata.

S obzirom kako svjedočimo većem broju zahtjeva za prodajom ili prenamjenom gradskog zemljišta u području Mjesnog odbora Staro Trnje u svrhu prodaje zbog gradnje ovim putem bismo upozorili na činjenicu gradnje stambenih i drugih objekata na nedovoljno kapacitiranoj i zastarjeloj infrastrukturi kao što su preuske ceste i ceste bez nogostupa s minimalnom mogućnošću parkinga uz staru vodovodnu i kanalizacijsku mrežu te bez potrebnih sadržaja kao što su dječji vrtić, dječji parkovi, parkovi, različite trgovine, ljekarne, ambulanta i ostali potrebni javni sadržaji. 

Naglašavamo kako je obnova i upotpunjavanje infrastrukture potrebno kako bi stari i novi stanovnici Starog Trnja mogli realizirati svoje potrebe za kvalitetnijim stanovanjem.
Ad 2. Očitovanje o raspolaganju prodajom ili zadržavanjem u vlasništvu Grada Zagreba zbog realizacije potreba stanovnika Starog Trnja na dijelu k.č. 5110/3 k.o.Trnje, a na zahtjev Gradskog ureda za strategijsko planiranje i razvoj Grada

Članovi Vijeća primili su pisani materijal uz poziv. 

U raspravi sudjeluju: Vatroslav Miloš, Jadranka Hübler, Mladen Božić

Vijeće jednoglasno donosi

ZAKLJUČAK

o iskazu interesa za kupnju dijela k.č.br. 5110/3 k.o. Trnje

1. Vijeće Mjesnog odbora Staro Trnje protivi se prodaji dijela k.č.br. 5110/3 k.o. Trnje temeljem iskazanog interesa za kupnju.


2. Vijeće utvrđuje sljedeće razloge za protivljenje prodaji predmetnog zemljišta:

- Na području Mjesnog odbora Staro Trnje nedostaje javnih i društvenih sadržaja te je od javnog i strateškog interesa zadržavanje predmetnog zemljišta u gradskom vlasništvu kako bi se sačuvalo za gradnju javnih sadržaja. Pri tome je važno napomenuti da je susjedna čestica 5664/1 u posjedu Grada Zagreba, a čestica 5585/20 u posjedu Javnog dobra putevi te je moguće okrupnjavane zemljišta i formiranje parcele za realizaciju javnih i društvenih sadržaja ili budućih prometnica.

- Iako se dio predmetne čestice 5110/3 k.o. Trnje za koju je iskazan interes prema odredbama GUP-a Grada Zagreba nalazi u mješovitoj, pretežito stambenoj zoni (M1) i u režimu urbanog pravila Zaštita i dovršenje uređenih naselja (1.6.), u naravi se radi o zelenoj površini – livadi na kojoj se nalaze i dva odrasla stabla (Prunus cerasifera – mirobalanina prunika). Mišljenja smo da se do realizacije izgradnje produžetka ulice Prisavlje na koje se čeka desetljećima, ova površina treba koristiti kao javna zelena površina. 

- Eventualna gradnja na dijelu predmetne čestice 5110/3 k.o. Trnje za koju je iskazan interes bila bi u potpunom neskladu s tipologijom postojeće gradnje jer zahvaća otvoreni, slobodni prostor u kojem nema niti jedne postojeće građevine, te bi značajno ograničila i uvjetovala buduće korištenje prostora.


3. Ovaj se zaključak upućuje Vijeću Gradske četvrti Trnje i Gradskom uredu za mjesnu samoupravu, Ulica grada Vukovara 56a.

Ad 3. Prijedlog građenja nove biciklističke infrastrukture u Slavonskoj aveniji na potezu od Avenije Većeslava Holjevca do Avenije Marina Držića (na prijedlog vijećnika Trnjanske Savice)

Članovi Vijeća primili su pisani materijal uz poziv.

U raspravi sudjeluju: Ivan Bobinac, Saša Križančić, Mladen Božić

Vijeće jednoglasno donosi

ZAKLJUČAK

o prijedlogu građenja nove biciklističke infrastrukture na Slavonskoj aveniji na potezu od Avenije Većeslava Holjevca do Avenije Marina Držića

1. Vijeće Mjesnog odbora Staro Trnje od Gradskog ureda za prostorno uređenje, izgradnju grada, graditeljstvo, komunalne poslove i promet traži da poduzmu sve potrebne radnje za projektiranje, pribavljanje dozvola i izvedbu biciklističke infrastrukture na predmetnim lokacijama uz strogo poštivanje odredbi Pravilnika o biciklističkoj infrastrukturi i drugih relevantnih regulativa te uz osiguranje dostatnog prostora za normalno i sigurno odvijanje pješačkog prometa.


2. Rješenje izvedbe biciklističke infrastrukture na predmetnom prostornom obuhvatu mora omogućavati njeno daljnje proširenje čime bi se omogućila izvedba kontinuirane biciklističke prometnice u smjeru istok-zapad, kao i adekvatno uklapanje u mrežu biciklističkih prometnica grada. 


3. Vijeće Mjesnog odbora Staro Trnje od Gradskog ureda za prostorno uređenje, izgradnju grada, graditeljstvo, komunalne poslove i promet traži da po izradi projektne dokumentacije istu dostavi Vijeću na uvid te da po potrebi izvrši korekcije u skladu s primjedbama i sugestijama Vijeća.


4. Ovaj se zaključak upućuje Vijeću Gradske četvrti Trnje i Gradskom uredu za mjesnu samoupravu, Ulica grada Vukovara 56a.

Ad 4. Prijedlog o postavljanju znaka o zabrani zaustavljanja i parkiranja u zoni ulaska u to dvorište na adresi Trnjanska 140
Članovi Vijeća primili su pisani materijal uz poziv.

U raspravi sudjeluju: Jadranka Hübler, Mladen Božić

Vijeće jednoglasno donosi

ZAKLJUČAK

o prijedlogu postavljanja znaka o zabrani zaustavljanja i parkiranja u zoni ulaska u dvorište na adresi Trnjanska 140

1. Vijeće traži postavljanje znaka zabrane zaustavljanja i parkiranja u zoni ulaska u dvorište na adresi Trnjanska 140, zbog čestih prijava nepropisnog parkiranja na kolnom ulazu.


2. Ovaj se zaključak upućuje Vijeću Gradske četvrti Trnje i Gradskom uredu za mjesnu samoupravu, Ulica grada Vukovara 56a.

Ad 5. Odluka o donošenju Urbanističkog plana uređenja Savska ulica- Prisavlje

Članovi Vijeća primili su pisani materijal uz poziv.

U raspravi sudjeluju: Jadranka Hübler, Vatroslav Miloš, Saša Križančić, Mladen Božić, Ivan Bobinac

Vijeće jednoglasno donosi

ZAKLJUČAK

o mišljenju na prijedlog Odluke o donošenju Urbanističkog plana uređenja Savska ulica - Prisavlje

1. Vijeće daje pozitivno mišljenje na prijedlog Odluke o donošenju Urbanističkog plana uređenja Savska ulica – Prisavlje.


2. Ovaj se zaključak upućuje Vijeću Gradske četvrti Trnje i Gradskom uredu za mjesnu samoupravu, Ulica grada Vukovara 56a.

Ad 6. Mišljenje na prijedlog Podružnice Čistoća – Zeleni otoci

Članovi Vijeća primili su pisani materijal uz poziv.

U raspravi sudjeluju: Jadranka Hübler, Vatroslav Miloš, Saša Križančić, Mladen Božić, Ivan Bobinac

Vijeće jednoglasno donosi

ZAKLJUČAK

o prijedlogu lokacija za nadopunu/formiranje zelenog otoka (tri zvona)

5. Vijeće daje pozitivno mišljenje na prijedlog za nadopunu/formiranje  zelenog otoka (tri zvona) na području Starog Trnja:

· Ulica Mate Ujevića 2 (papir, 1 kom., P3-581)

· Ulica Mate Ujevića 2 (staklo, 1 kom., S3-5-690)

· Trnjanski nasip 58 (papir, 1 kom., P3-692)

· Trnjanski nasip 58 (staklo, 1 kom., S2-2102)


6. Ovaj se zaključak upućuje Vijeću Gradske četvrti Trnje i Gradskom uredu za mjesnu samoupravu, Ulica grada Vukovara 56a.


Ad 4. Pitanja i prijedlozi
Predsjednica obaviještava kako je Vijeće gradske četvrti Trnje podržalo prijedlog za pariralište na u Novskoj i Ulici Vladimira Ruždjaka te je isti prosljeđen Gradskom uredu za prostorno uređenje, izgradnju Grada, graditeljstvo, komunalne poslove i promet. Vijećnici su obaviješteni da su stigli ugovori za održavanje komunalne infrastrukture. Postavilo se pitanje vezano uz prijedlog građanina za cjelovito rješenje otpada ispod mosta, odnosno o tome čija je to nadležnost. Vijećnici su se složili sa sudjelovanjem u Gradskim krajobraznim laboratorijima u siječnju 2022.

	
	
	
	
	
	
	
	
	
	
	
	
	
	
	


Dovršeno u 19.15 sati.
KLASA: 026-02/21-002/2152
URBROJ: 251-06-11-1709-21-3

Zagreb, 6. prosinca 2021.

Zapisnik sastavio:
Vatroslav Miloš, mag. litt. comp., v.r. 






     
 Predsjednica






                           Vijeća Mjesnog odbora

Jadranka Hübler, dr. med.

